open-index/open-wikipedia-markdown huggingface dataset:
ტომაშ მაკოვსკი

**ტომაშ არტურ მაკოვსკი** ( ; დ. 1970) — პოლონელი ბიბლიოთეკარი და ისტორიკოსი, პოლონეთის ეროვნული ბიბლიოთეკის გენერალური დირექტორი.

## ბიოგრაფია 
ეროვნულ ბიბლიოთეკაში 1994 წლიდან მუშაობს. 2007 წლამდე, როდესაც დირექტორის თანამდებობა დაიკავა, იყო სამეცნიერო დირექტორის თანაშემწე და რარიტეტების განყოფილების გამგე.

ისტორიის დოქტორის სამეცნიერო ხარისხი 2001 წელს მოიპოვა კარდინალ სტეფან ვიშინსკის უნივერსიტეტში (ვარშავა) დისერტაციით:  „კანცლერ იან ზამოისკის (1542-1605) ბიბლიოთეკა“. მისი სამეცნიერო სპეციალობა არის თანამედროვე პოლონეთის ისტორია, ბიბლიოთეკების ისტორია და ხელნაწერთმცოდნეობა.

პოლონეთის ეროვნული ბიბლიოთეკის მიერ გამოცებული მატიანის „Rocznik Biblioteki Narodowej“ და „Polish Libraries“ მთავარი რედაქტორი.

## რესურსები ინტერნეტში 
* Tomasz Makowski bio on The Fryderyk Chopin Institute webpage  (ინგლისური)
* Biogram na stronie Instytutu Nauk Historycznych  (პოლონური)

კატეგორია:დაბადებული 1970
კატეგორია:პოლონელი ბიბლიოთეკარები
კატეგორია:პოლონელი ისტორიკოსები
კატეგორია:მწერლები ანბანის მიხედვით
კატეგორია:ცოცხალი ადამიანები
გერი უოლისი

**გერი უოლისი** (, დ. 10 ივნისი, 1964, უესტმინსტერი, ლონდონი) — ინგლისელი დრამერი, პერკუსიონისტი, პროდიუსერი. წარსულში თანამშრომლობდა მრავალ შემსრულებელთან, რომელთა შორის არიან ნიკ კერშოუ, პინკ ფლოიდი, 10cc, Il Divo, Westlife, Girls Aloud, Atomic Kitten, პოლ კერაკი, დასტი სპრინგფილდი, ბონი ტაილერი, მაიკ რეზერფორდი, Mike + The Mechanics, ტომ ჯოუნსი, ჟან-მიშელ ჟარი, ჰელენ ფიშერი და Schiller.

1987-1990/1994 წლებში იგი იყო პინკ ფლოიდის დამატებითი პერკუსიონისტი.

## რესურსები ინტერნეტში
* 

## სქოლიო
კატეგორია:ინგლისელი დრამერები
კატეგორია:დაბადებული 1964
კატეგორია:დაბადებული 10 ივნისი
კატეგორია:ცოცხალი ადამიანები
პიტერ უაიტჰედი (რეჟისორი)

**პიტერ ლორიმერ უაიტჰედი** (, დ. 8 იანვარი, 1937, ლივერპული) — ბრიტანელი მწერალი და რეჟისორი-დოკუმენტალისტი.

ძირითადად ცნობილია, როგორც რეჟისორი, რომელმაც 1960-იანი წლების დასასრულის ლონდონისა და ნიუ-იორკის ანდერგრაუნდული კულტურა ასახა. მისი დაფინანსებით ჯგუფმა პინკ ფლოიდმა სტუდიაში ჩაწერა „Interstellar Overdrive“ და „Nick's Boogie“ ფილმისთვის „Tonite Let's All Make Love In London“. მას აგრეთვე ეკუთვნის ცალკე ფილმი პინკ ფლოიდის შესახებ, „London '66 - '67“

აგრეთვე არსებობს დოკუმენტური ფილმი უაიტჰედის შესახებ, „Peter Whitehead and the Sixties“.

## რესურსები ინტერნეტში 
* ოფიციალური საიტი 
* 

## სქოლიო 
კატეგორია:დაბადებული 1937
კატეგორია:დაბადებული 8 იანვარი
კატეგორია:ინგლისელი რეჟისორები
კატეგორია:ინგლისელი მწერლები
ქვესტი

მინი|150პქ|პერსონაჟის თავზე არსებული ძახილის ნიშანი ნიშნავს იმას, რომ მისგან შესაძლებელია ქვესტის მიღება
**ქვესტი** () — როლურ ვიდეო თამაშებში, მათ შორის MMORPG-სა და MUD-ში — დავალება, რომლის წარმატებულად შესრულების შემდეგ სათამაშო პერსონაჟს ან ჯგუფს გადაეცემა ჯილდო. 

ჯილდო შეიძლება იყოს გამოცდილების ქულები, სხვადასხვა უნარ-ჩვევი, ნადავლი ან განძი, ახალ ლოკაციებთან წვდომა და სხვა. 

როგორც წესი, ქვესტი მოიცავს 4 კატეგორიდან ერთ-ერთს: რაიმე არსების განადგურებას, შეგროვებას, საგნების მიწოდებას ან პერსონაჟისთვის კომპანიონობის გაწევას. ქვესტი, ასევე შეიძლება იყოს ერთი მასშტაბური დავალება, მაგალითად, რაიმეს მოძიება და დანიშნულების ადგილამდე მიტანა.
 
პრაქტიკულად ყველა როლურ თამაშში ქვესტი გვერდით მოვლენას წარმოადგენს, რაც იმას ნიშნავს, რომ ის არ არის დაკავშირებული ძირითად სიუჟეტურ ხაზთან და არ ახდენს შესამჩნევ გავლენას მასზე.

## სქოლიო
კატეგორია:როლური თამაშების ტერმინოლოგია
კატეგორია:ვიდეო თამაშის ტერმინოლოგია
კატეგორია:კომპიუტერული თამაშების მექანიზმები
ენდრიუ კინგი (მუსიკალური მენეჯერი)

**ენდრიუ კინგი** (, დ. 1942) — ინგლისელი მუსიკალური მენეჯერი. Blackhill Enterprises-ის თანადამაარსებელი. იგი ამ გაერთიანების წევრის სახით იყო პინკ ფლოიდის მენეჯერი. მას შემდეგ, რაც ჯგუფიდან სიდ ბარეტი წავიდა, 1968 წელს Blackhill Enterprises პიტერ ჯენერის და კინგის ინიციატივით დაიშალა.

## სქოლიო
კატეგორია:დაბადებული 1942
კატეგორია:ინგლისელი მენეჯერები
კატეგორია:ცოცხალი ადამიანები
ზალუსკის ბიბლიოთეკა

მარჯვნივ|მინი|266x266პქ| ზალუსკის ბიბლიოთეკა
**ზალუსკის ბიბლიოთეკა** () — პირველი საჯარო ბიბლიოთეკა პოლონეთ-ლიტვის თანამეგობრობაში და ერთ-ერთი პირველი ევროპაში, რომელიც დაარსდა ვარშავაში 1747 წელს. მისი დამაარსებლები იყვნენ რომაელი კათოლიკე ეპისკოპოსები, ძმები — იოზეფ ანდჟეი ზალუსკი და მისი ძმა ანდჟეი სტანისლავ ზალუსკი.  განთავსებული იყო ვარშავაში დანილოვიჩის სასახლის შენობაში. ზალუსკის ბიბლიოთეკა მსოფლიოში  ერთ-ერთი პირველი ეროვნული ბიბლიოთეკა იყო, რომელიც მოქმედებდა 1774 წლიდან  1795 წლამდე პოლონეთის დანაწილებამდე.

## კერძო ბიბლიოთეკა 
ბიბლიოთეკა გაიხსნა 1747 წლის 8 აგვისტოს. დააარსეს ძმებმა იოზეფ ანდჟეიმ (1702-1774) და ანჯეი სტანისლავ (1695-1758) ზალუსკიმ. ძმებმა შეკრიბეს უნიკალური კოლექცია, რომელიც,  ჯერ კიდევ როგორც როგორც პირადი ბიბლიოთეკა, დაკომპლექტდა  ევროპის სხვადასხვა ქვეყნიდან ჩამოტანილი სამეცნიერო ლიტერატურით.

1742 წლიდან დაწყებული, იოზეფ ზალუსკი, როგორც ბიბლიოთეკის ერთ-ერთი დამფუძნებელი, მუშაობდა  ეროვნული ბიბლიოგრაფიის შექმნაზე  სახელწოდებით *Bibliotheca Polona magna universalis*, რომელშიც შედიოდა  10 ხელნაწერი ტომი.

## საჯარო ბიბლიოთეკა 
1774 წელს იოზეფ ზალუსკის გარდაცვალების შემდეგ, ბიბლიოთეკა გახდა სახელმწიფოს საკუთრება, მიიღო სახელმწიფო ბიბლიოთეკის ოფიციალური სტატუსი და ცნობილი გახდა როგორც  "ზალუსკების სახელობის თანამეგობრობის ბიბლიოთეკა".

1780 წელს თანამეგობრობის სეიმმა გამოსცა დადგენილება, რომელიც უფლებას აძლევდა ზალუსკის ბიბლიოთეკას  მიეღო ქვეყანაში არსებული ყველა ნაბეჭდი ნაწარმოების სავალდებულო ასლი, ხოლო 1780-იანი წლების ბოლოს ბიბლიოთეკა გახდა არა მხოლოდ პირველი საჯარო ბიბლიოთეკა თანამეგობრობაში, არამედ ასევე შეითავსა ეროვნული ბიბლიოთეკის ფუნქციებიც.

კოლექციების სიმდიდრისა და მათი რაოდენობის მიხედვით, ზალუსკის ბიბლიოთეკის შედარება შეიძლებოდა იმ დროის ევროპის სამ უდიდეს ბიბლიოთეკასთან: ლონდონის ბრიტანეთის მუზეუმის ბიბლიოთეკასთან, პარიზის სამეფო ბიბლიოთეკასთან და მიუნხენის სამეფო ბიბლიოთეკასთან, რაც უნიკალური მოვლენა იყო პოლონეთის განმანათლებლობის ისტორიაში.

## ბიბლიოთეკის შემდგომი ბედი 
1794 წელს ტადეუშ კოსტიუშკოს მეთაურობით აჯანყების ჩახშობისა და სუვოროვის მიერ ვარშავის აღების შემდეგ, ბიბლიოთეკა, რომელიც შედგებოდა 400 ათასი ტომისგან, გამოცხადდა რუსეთის მთავრობის საკუთრებად და პაველ დივოვმა გადაიტანაპეტერბურგში, სადაც შემდგომში საფუძვლად დაეედო  საიმპერატორო საჯარო ბიბლიოთეკას.

მე-19 საუკუნის რუსი ავტორები ზალუსკების ბიბლიოთეკის ვარშავის პერიოდს სანკტ-პეტერბურგის საიმპერატორო საჯარო ბიბლიოთეკის პრეისტორიად მიიჩნევდნენ, თუმცა 1923-1935 წლებში ზალუსკების ბიბლიოთეკის ფონდის ნაწილი, რომელიც შედგებოდა დაახლოებით 50000 ტომისგან, დაუბრუნდა პოლონეთს.

1944 წლის ვარშავის აჯანყების დროს ბიბლიოთეკა გაძარცვეს და ნაწილობრივ გაანადგურეს ნაცისტებმა. კოლექციის შემორჩენილი ნაწილი (შედგებოდა 1800 ხელნაწერისგან და 30 ათასი წიგნისგან) ინახება პოლონეთის ეროვნულ ბიბლიოთეკაში.

## ცნობილი წიგნები 
* "Sforciade"  *Bella Principessa-ს* პორტრეტით (მიაკუთვნებენ ლეონარდო და ვინჩის )

## სქოლიო 
კატეგორია:ბიბლიოთეკები
კატეგორია:ვარშავის ბიბლიოთეკები
კატეგორია:ბიბლიოთეკები ქვეყნების მიხედვით
კატეგორია:ბიბლიოთეკები დაარსების წლის მიხედვით
კატეგორია:ბიბლიოთეკები ანბანის მიხედვით
ალ-აზიზ ბილაჰი

**ალ-აზიზ ბილაჰი** (სრული სახელი — **აბუ მანსურ ნიზარ ალ-აზიზ ბილაჰი**,  დ. 10 მაისი, 955 — გ. 13 ოქტომბერი, 996) — ფატიმიდების სახალიფოს მე-5 ხალიფა 975–996 წლებში, ალ-მანსურ ბილაჰის ვაჟი. 

975 წელს, მამამისი სირიაში ლაშქრობის დროს გარდაიცვალა და ხალიფობა მაშინვე გადაიბარა. ალ-აზიზს მემკვიდრეობით ერგო ძლიერი და  ორგანიზებული სახელმწიფო. ალ-აზიზმა დაასრულა ალ-მუიზის მიერ დაწყებული სირია-პალესტინის დაპყრობის პროცესი. მანვე დააფუძნა თურქი მონებისგან ახალი არმია, რომლის წევრებს მოგვიანებით მამლუქები ეწოდათ. 

ალ-აზიზის ზეობის დროს ფატიმიდების ავტორიტეტი დღითი დღე იზრდებოდა აფრიკასა და აზიაში.  მუსლიმთა წმინდა ქალაქებმა, მექამ და მედინამ ხალიფის სიუზერენიტეტი აღიარეს. სახალიფოში განვითარდა ვაჭრობა, გაფართოვდა კულტურისა და გავლენის სფეროები. ალ-აზიზ ბილაჰი დიდ ყურადღებას აქცევდა რელიგიას და ხელს უწყობდა ისლამის განვითარებას. მისმა მსახურებმა დიდი წინსვლების შემდეგ ჩინეთშიც კი დაიწყეს ისლამური მოძღვრების გავრცელება.

ალ-აზიზი 996 წელს გარდაიცვალა. ის შეცვალა მისმა მცირეწლოვანმა ვაჟმა, ალ-ჰაკიმმა.

## იხილეთ აგრეთვე
* ფატიმიდები

## ლიტერატურა
* Samy S. Swayd (2006). Historical dictionary of the Druzes. Volume 3 of Historical dictionaries of people and cultures (illustrated ed.). Scarecrow Press. p. xli. ISBN 0810853329. Retrieved April 4, 2012. The fifth caliph, al-'Aziz bi-Allah (r.975-996). . . In his time, the Fatimi "Call" or "Mission" (Da'wa) reached as far east as India and northern China.

## სქოლიო
კატეგორია:დაბადებული 10 მაისი
კატეგორია:დაბადებული 955
კატეგორია:გარდაცვლილი 13 ოქტომბერი
კატეგორია:გარდაცვლილი 996
კატეგორია:ფატიმიდები
პინკ ფლოიდის წევრების სია

ინგლისური პროგრესული როკ-ჯგუფ **პინკ ფლოიდის** შემადგენლობაში შედიოდა რამდენიმე მუსიკოსი. 1970 წლიდან მათ საკონცერტო გამოსვლებზე და სტუდიურ ჩანაწერებში უერთდებოდა დამატებითი პერსონალი. დრამერი ნიკ მეისონი ჯგუფის ერთადერთი წევრია, რომელსაც დაკრული აქვს ყველა სტუდიურ ალბომზე.

## ოფიციალური წევრები 
## საკონცერტო წევრები
## სესიური შემსრულებლები 
## ქრონოლოგიები
### ოფიციალური წევრები 
### სესიური და საკონცერტო მუსიკოსების ქრონოლოგია
## სქოლიო
;ციტირებები

;წყაროები

* 

პინკ ფლოიდი
ჰარი უოტერსი

**ჰარი უოტერსი** (, დ. 16 ნოემბერი, 1976) — ბრიტანელი ჯაზ-მუსიკოსი, როჯერ უოტერსის შვილი. ჰყავს საკუთარი ჯგუფი, მაგრამ ხშირად მოგზაურობდა როჯერთან ერთად. მონაწილეობდა ტურნეებში In The Flesh (2002), The Dark Side Of The Moon Live და The Wall Live.

პინკ ფლოიდის სიმღერაში „Goodbye Blue Sky“ ჟღერს მისი ხმა („Look, mummy, there’s an aeroplane up in the sky!“). აგრეთვე, დაუდასტურებელი ვარაუდებით, მისი და მისი დის, ინდია უოტერსის ყვირილი ჟღერს სიმღერაში „Two Suns in the Sunset“.

## რესურსები ინტერნეტში
* ოფიციალური საიტი და ბლოგი 

## სქოლიო
კატეგორია:ინგლისელი კლავიშისტები
კატეგორია:დაბადებული 16 ნოემბერი
კატეგორია:დაბადებული 1976
კატეგორია:ცოცხალი ადამიანები
ჯონ პილი

მინი

**ჯონ რობერტ პარკერ რეივენსკროფტი** (, უფრო მეტად ცნობილი, როგორც **ჯონ პილი**   დ. 30 აგვისტო, 1939 — გ.  25 ოქტომბერი, 2004) — ინგლისელი რადიოწამყვანი, დიჯეი, პროდიუსერი და ჟურნალისტი. იგი იყო BBC Radio 1-ის ერთ-ერთი ვეტერანი წამყვანი — მუშაობდა 1967 წლიდან 2004 წელს გარდაცვალებამდე. 1980-იანებში ხშირად მიჰყავდა *Top of the Pops*. 

## რესურსები ინტერნეტში
*ინფორმაცია Radio 1-ის საიტზე
*ბიოგრაფია

კატეგორია:დაბადებული 1939
კატეგორია:დაბადებული 30 აგვისტო
კატეგორია:გარდაცვლილი 2004
კატეგორია:გარდაცვლილი 25 ოქტომბერი
კატეგორია:ინგლისელი დიჯეები
კატეგორია:ინგლისელი პროდიუსერები
კატეგორია:ინგლისელი ჟურნალისტები
კატეგორია:ინგლისელი რადიოწამყვანები
რაფაელ რეივენსკროფტი

მინი|რაფაელ რეივენსკროფტი 2014 წელს.

**რაფაელ რეივენსკროფტი** (, დ. 4 ივნისი, 1954 — გ. 19 ოქტომბერი, 2014) — ბრიტანელი საქსოფონისტი, კომპოზიტორი და მწერალი. მისი ერთ-ერთი ცნობილი ნამუშევარია საქსოფონის სოლო ჯერი რაფერტის „Baker Street“-ში. გარდა სხვა ჩანაწერების, ცნობილია იმით, რომ 1983 წელს დაუკრა საქსოფონზე პინკ ფლოიდის ალბომზე *The Final Cut*. 1984 წელს უკრავდა დევიდ გილმორის ტურნეს ფარგლებში. აგრეთვე მონაწილეობდა რობერტ პლანტის, კრის რის, ბონი ტაილერის, როჯერ უოტერსის, მაიკ ოლდფილდის, ABBA-ს და სხვა შემსრულებლების სიმღერების ჩაწერაში.

## რესურსები ინტერნეტში
* 

კატეგორია:დაბადებული 4 ივნისი
კატეგორია:დაბადებული 1954
კატეგორია:დაბადებული 19 ოქტომბერი
კატეგორია:გარდაცვლილი 2014
კატეგორია:ინგლისელი საქსოფონისტები
კატეგორია:ინგლისელი კომპოზიტორები
კატეგორია:ინგლისელი მწერლები
სენდი (ქარიშხალი)

მინი

**სენდი** () — მძლავრი ტროპიკული ციკლონი, რომელიც წარმოიქმნა 2012 წლის ოქტომბერში და შეეხო იამაიკას, კუბას, ბაჰამის კუნძულებს, ჰაიტის, ფლორიდის სანაპიროს და, შემდგომში – აშშ-ის ჩრდილო-აღმოსავლეთს და აღმოსავლეთ კანადას. ყველაზე დიდი ზარალი მან მიაყენა აშშ-ის ჩრდილო-დასავლეთ შტატებს - ნიუ-ჯერსის, ნიუ-იორკს და კონექტიკუტს

შემდგომში გაიმართა რამდენიმე საქველმოქმედო აქცია (მათ შორის – „12-12-12: The Concert for Sandy Relief“), რომელიც მიზნად ისახავდა სტიქიის შედეგად დაზარალებულების დახმარებას.

## რესურსები ინტერნეტში
*დაარქივებული ინფორმაცია ქარიშხლების ეროვნული ცენტრის საიტზე

კატეგორია:ტროპიკული შტორმები
კირა კოსარინი

**კირა ნიკოლ კოსარინი** (, დ. 7 ოქტომბერი, 1997) — ამერიკელი მსახიობი. ცნობილია ფიბი სანდერმენის როლით Nickelodeon-ის ტელესერიალ  „სანდერმენებში“.

## ადრეული წლები და კარიერა
ადრეული ასაკიდან კირა დადიოდა ცეკვაზე და ტანვარჯიშზე. სწავლობდა ბალეტს ბოკას ბალეტის თეატრში და დადიოდა პაინ-კრესტის სკოლის საშუალო სკოლაში. მისი მშობლები იყვნენ ბროდვეის არტისტები. დედამისი იყო მსახიობი, ხოლო – მამამისი მუსიკალური ხელმძღვანელი, პროდიუსერი და დირიჟორი, ამიტომ ის გაიზარდა სიმღერასა და ცეკვა-თამაშში. კამერასთან ქცევის სემინარზე დასწრების შემდეგ მას შეუყვარდა სატელევიზიო მსახიობობა და 2011 წელს გადაწყვიტა წასულიყო ლოს-ანჯელესში, კალიფორნიაში, რათა კარიერა ტელესივრცეში გაეკეთებინა.

კირა კოსარინი წარდგენილი იყო 2015 წლის „საბავშვო არჩევნის ჯილდოზე“ საყვარელი სატელევიზიო მსახიობი ქალის კატეგორიაში, მაგრამ ჯილდო მიიღო ლორა მარანომ. ის ისევ იყო წარდგენილი „საბავშვო არჩევნის ჯილდოზე“  2016 და 2017 წელს ამავე კატეგორიაში და კვლავ ვერ მოიგო, თუმცა მან და მისმა გუნდმა თავიანთი „სანდერმენებიდან“ მოიგეს ჯილდო საყვარელი სატელევიზიო შოუს კატეგორიაში.

კირას მონაწილეობით Nickelodeon-მა 2014 წლის შემოდგომაზე ვანკუვერში, ბრიტანეთის კოლუმბიაში გადაიღო ფილმი „ერთი გიჟური მოგზაურობა“,, რომლის პრემიერა გაიმართა 2015 წლის 19 ივნისს.

კირას აქვს არხი YouTube-ზე, სადაც ის აქვეყნებს ქავერებს და საკუთარ სიმღერებს.

## რესურსები ინტერნეტში
*

## სქოლიო
კატეგორია:ამერიკელი მსახიობები
კატეგორია:დაბადებული 7 ოქტომბერი
კატეგორია:დაბადებული 1997
კატეგორია:ცოცხალი ადამიანები
12-12-12: The Concert for Sandy Relief

2012 წლის 22-31 ოქტომბერს კარიბის ზღვასა და აშშ-ის ჩრდილო-აღმოსავლეთს გადაუარა ქარიშხალმა **„სენდიმ“** (Sandy). „რობინ ჰუდის ფონდის“ დასახმარებლად, რომელიც თავის მხრივ, ეხმარება სტიქიური უბედურებებისგან დაზარალებულებს, სხვადასხვა შემსრულებელმა 2012 წლის 12 დეკემბერს ნიუ-იორკში, მედისონ-სკვერზე, საქველმოქმედო კონცერტი გამართეს. 

## ვიდეო
ალბომი კონცერტის საუკეთესო ნაწყვეტებით ციფრულად გამოიცა 2012 წლის დეკემბერში (iTunes), ხოლო ფიზიკურად 2013 წლის სექტემბერში გამოვიდა კონცერტის ოფიციალური DVD.

*ბრიუს სპრინგსტინი - Land of Hope and Dreams
*ბრიუს სპრინგსტინი - Wrecking Ball
*როჯერ უოტერსი - The Happiest Days of Our Lives/The Ballad of Jean Charles De Menezes
*როჯერ უოტერსი - Us and Them
*როჯერ უოტერსი - Comfortably Numb (ედი ვედერთან ერთად)
*ადამ სენდლერი და პოლ შეფერი – Hallelujah
*ბონ ჯოვი - It's My Life
*ბონ ჯოვი - Wanted Dead or Alive
*ერიკ კლეპტონი - Got to Be Better in a Little While
*ერიკ კლეპტონი - Crossroads
*როლინგ სტოუნზი - You Got Me Rocking
*როლინგ სტოუნზი - Jumpin Jack Flash
*ალიშა კისი - No One
*The Who - Who Are You
*The Who - Baba O'Riley
*The Who - Love, Reign o'er Me
*ბილი ჯოელი - Miami 2017 (Sandy)
*ბილი ჯოელი - Movin' Out (Anthony's Song)
*ბილი ჯოელი- You May Be Right
*კრის მარტინი – Viva La Vida
*კრის მარტინი - Losing My Religion - მაიკლ სტაიპთან ერთად
*კრის მარტინი – Us Against the World
*პოლ მაკ-კარტნი - Helter Skelter
*ალიშა კისი - Empire State of Mind

;დამატებები

*ბილი კრისტალი, სუზან სარანდონი
*კრისტენ სტიუარტი
*ჯონ სტიუარტი
*ჯიმი ფელონი, სტივენ კოლბერი
*შონ კომბსი, ოლივია უაილდი
*სტივ ბუშემი
*ჯეიკ ჯილენჰოლი
*ბლეიკ ლივლი
*ლეონარდო დიკაპრიო, კვენტინ ტარანტინო
*ჯეიმი ფოქსი, კრისტოფ ვალცი

## რესურსები ინტერნეტში
*121212concert.org , ოფიციალური საიტი

კატეგორია:საქველმოქმედო კონცერტები
ენდი უოლესი

**ენდი უოლესი** (, დ. 22 დეკემბერი, 1970) — ბრიტანელი სესიური კლავიშისტი.

სხვადასხვა დროს უკრავდა ცნობილ შემსრულებლებთან, რომელთა შორის არიან დევიდ ბოუი, დერილ ჰოლი, ტომ ჯოუნსი, უიტნი ჰიუსტონი და რობი უილიამსი.

1999-2002 წლებში მონაწილეობდა როჯერ უოტერსის ტურნეში In The Flesh.

## რესურსები ინტერნეტში
* ბიოგრაფია

კატეგორია:ბრიტანელი კლავიშისტები
კატეგორია:დაბადებული 1970
კატეგორია:დაბადებული 22 დეკემბერი
უილიამ უილბერფორსი

**უილიამ უილბერფორსი** (დ. 24 აგვისტო, 1759 — გ. 29 ივლისი, 1833) — ინგლისელი პოლიტიკოსი, ფუმანისტი და მონათა ვაჭრობის წინააღმდეგ მოძრაობის ლიდერი. ჰალიში, იორკშირი მცხოვრებმა უილიამმა 1780 წელს დაიწყო პოლიტიკური კარიერა, საბოლოოდ კი გახდა იორკშირის პარლამენტის დამოუკიდებელი წევრი (1784–1812). 1785 წელს იგი ევანგელურ ქრისტიანად იქცა, რამაც გამოიწვია მისი ცხოვრების სტილში სერიოზული ცვლილებები და სამუდამო კავშირი რეფორმებთან.

1787 წელს იგი დაუკავშირდა თომას კლარკსონს და მონათა ვაჭრობის წინააღმდეგ აქტივისტების ჯგუფს, მათ შორის გრანვილე შარპს, ჰანა მორს და ჩარლზ მიდლტონს. მათ დაარწმუნეს უიბერფორსი საკუთარ თავზე აეღო გაუქმების ვალდებულება და იგი მალევე გახდა ერთ-ერთი წამყვანი ინგლისელი აბოლიციონისტი. ის ოცი წლის განმავლობაში ხელმძღვანელობდა საპარლამენტო კამპანიას ბრიტანეთის მონათა ვაჭრობის წინააღმდეგ, სანამ 1807 წელს არ მიიღეს მონათა ვაჭრობის შეწყვეტის კანონი.

უილბერფორსი დარწმუნებული იყო, რომ რელიგია, მორალი და განათლება ძალიან მნიშვნელოვანი იყო. იგი იცავდა საფუძვლებსა და კამპანიებს, როგორიც იყო ნაკლის აღმოფხვრისთვის მებრძოლი საზოგადოება, ბრიტანეთის მისიონერული მუშაობა ინდოეთში, სიერა-ლეონეში თავისუფალი კოლონიის შექმნა, საეკლესიო მისიების საზოგადოების დაარსება და ცხოველებისადმი სისასტიკის პრევენციის საზოდაგოება. მისმა ძირითადმა კონსერვატიზმმა მხარი დაუჭირა პოლიტიკურად და სოციალურად სადავო კანონმდებლობას, და შედეგად გააკრიტიკა მისი საზღვარგარეთ გამართული  მონების ვაჭრობის წინააღმდეგ კამპანიების დროს საკუთარ სახლში წარმოქმნილი უსამართლობების იგნორირება.

ბოლო წლებში, უილბერფორსი მხარს უჭერდა მონობის სრული გაუქმების კამპანიებს და აგრძელებდა ამ საქმეში ჩართულობას 1826 წლის შემდეგაც კი, როდესაც მან დატოვა პარლამენტი სუსტი ჯანმრთელობის მდგომარეობის გამო. სწორედ ამ კამპანიამ გამოიწვია მონობის გაუქმების შესახებ კანონის მიღება 1833 წელს, რომელმაც გააუქმა მონობა ბრიტანეთის იმპერიის უმეტეს ნაწილში. უილბერფორსი გარდაიცვალა მხოლოდ სამი დღის შემდეგ, რაც მოისმინა, რომ ამ კანონის მიღება პარლამენტის მეშვეობით გარანტირებული იყო. უილიამი დაკრძალეს უესტმინსტერის სააბატოში, თავის მეგობარ უილიამ პიტთან ახლოს.

## ლიტერატურა
* 
* 

## რესურსები ინტერნეტში
* 200th Anniversary of the Abolition of the British and U.S. Slave Trade 
* BBC historic figures: William Wilberforce
* BBC Humber articles on Wilberforce and abolition
* Wilberforce Institute for the study of Slavery and Emancipation 

კატეგორია:დაბადებული 24 აგვისტო
კატეგორია:დაბადებული 1759
კატეგორია:გარდაცვლილი 29 ივლისი
კატეგორია:გარდაცვლილი 1833
კატეგორია:XVIII საუკუნის ინგლისელები
კატეგორია:ბრიტანელი პოლიტიკოსები
კატეგორია:ბრიტანელი აბოლიციონისტები
The Strat Pack

***The Strat Pack: Live in Concert*** — 2004 წლის კონცერტის ჩანაწერი. გამოიცა DVD და Blu-Ray ფორმატებში. 

ეს კრებითი კონცერტი მიეძღვნა Fender Stratocaster-ის გიტარას. 

## სიმღერების სია
#The Crickets, ალბერტ ლი და ბრაიან მეი – Peggy Sue, Maybe Baby, I Fought the Law, Oh Boy, That'll Be the Day
#ჰენკ და ბენ მარვინები – The Rise and Fall of Flingel Bunt, Sleep Walk, Apache
#თერეზა ანდერსონი – I'm On My Way
#ალბერტ ლი და თერეზა ანდერსონი – Country Boy
#მაიკ რეზერფორდი და პოლ კერაკი – How Long?, All Along the Watchtower, While My Guitar Gently Weeps, I Can't Dance
#გერი მური – Red House
#ჯეიმი კალემი – Angel
#ემი უაინჰაუსი – Stronger Than Me
#პოლ როჯერსი – Muddy Water Blues
#პოლ როჯერსი და ჯასმინ და სტივ როჯერსები – Drinking
#პოლ როჯერსი და ბრაიან მეი – All Right Now
#პოლ როჯერსი და ჯო უოლში – Can't Get Enough
#ჯო უოლში – Funk 49, Life's Been Good, Life in the Fast Lane, Rocky Mountain Way
#ფილ მანზანერა – 6PM
#დევიდ გილმორი – Marooned, Coming Back to Life, Sorrow
#რონი ვუდი – Ooh La La
#ყველა შემსრულებელი (ჰენკ და ბენ მარვინების გარდა) – Stay With Me

## რესურსები ინტერნეტში
კატეგორია:2004 წლის ვიდეო ალბომები
კატეგორია:საკონცერტო ვიდეო ალბომები
ფინი და ჰენგესტი

„**ფინი და ჰენგესტი**“ () — ანგლოსაქსური ლეგენდების რედაქცია, დაფუძნებული ჯ.რ.რ. ტოლკინის 1920 წლის ჩანაწერებზე. 

## აღწერა
„ფინი და ჰენგესტი“ მომდინარეობს ფინსბურგის ბრძოლის ისტორიიდან, რომელიც აგრეთვე ცნობილია „ფინსბურგული ფრაგმენტის“ სახელით. ეს არის ძველ ინგლისურ ენაზე დაწერილი პოემის შემორჩენილი ფრაგმენტი. ფინსბურგის ციხესიმაგრის ალყის ამბავი აღწერილია „ბეოვულფშიც“. ვარაუდობენ, რომ მას ნამდვილად ჰქონდა ადგილი V საუკუნეში.

ფინსბურგული ფრაგმენტის ხელნაწერი XVII საუკუნის ბოლოს კენტერბერიელი არქიეპისკოპოსების ბიბლიოთეკაში იქნა ნაპოვნი ჯორჯ ჰიქსის მიერ. 1705 წელს მან ეს ხელნაწერი თარგმნა და გამოსცა. სია, რომელიც მან გამოიყენა ასლების დასამზადებლად, მოგვიანებით დაკარგული იქნა.

ფრაგმენტი 48 სტრიქონისგან შედგება. დანიელი ჰნეფი და მისი 60 ტენი, რომელიც დაბანაკებული იყო ფინის (ფრიზების მბრძანებლის) ციხესიმაგრეში, ხუთი დღის განმავლობაში უცნობი მტრის შემოტევას იგერიებენ. ტექსტი წყდება დაჭრილი მეომრის ბელადისადმი მიმართვისას. იგივე ისტორია მოთხრობილია „ბეოვულფის“ 1068-1159-ე სტრიქონებში, საიდანაც ცნობილი ხდება, რომ ჰნეფის მტერი თავად ფინი იყო. ჰნეფი ამ წყაროს მიხედვით იღუპება, ხოლო ცოცხლად დარჩენილი ხალხი, ჰენგესტის მეთაურობით, კვლავ წინააღმდეგობას უწევს მტერს და ფრიზებს ისეთ დარტყმას მიაყენებს, რომ ფინი იძულებულია, მოლაპარაკებებზე დათანხმდეს.

ზამთარი მშვიდად ჩაივლის, მაგრამ გაზაფხულზე ჰნეფის ორი მოახლე, ოსლაფი („ფინსბურგის ბრძოლაში“ ცნობილია, როგორც ორდლაფი) და გუდლაფი შინ ბრუნდებიან. ისინი დიდ ლაშქარს აგროვებენ და ბრუნდებიან ფრიზიაში, სადაც ბელადის მოკვლაზე შურს იძიებენ, კლავენ ფინსა და მის ხალხს. ჰენგესტის, კენტის მეფისა და ჰენგესტის, რომელიც „ბეოვულფის პერსონაჟია“, იდენტურობა სავარაუდოა, მაგრამ დამტკიცებული არ არის.

„ბეოვულფის“ შედგენის პერიოდში (VIII-X საუკუნეები) ფინსბურგის ბრძოლა შორეულ წარსულად ითვლებოდა და ლეგენდები მასზე ყველა იმ დროის ისტორიკოსსა თუ რიგით პიროვნებას უნდა სცოდნოდა. საგულისხმოა, რომ კენტერბერიულ ფრაგმენტში ქრისტიანობის ხსენება არ არის, ვინაიდან ჰნეფის სამგლოვიარო კოცონი, აღწერილი „ბეოვულფში“, წარმართული ტრადიციაა.

## ტოლკინის ნაშრომი
ტოლკინის ვერსიით, ფინსბურგის ალყა წარმოადგენდა დანიელ მეომართა შორის შიდა განხეთქილების შედეგს. ორივე მხარეს იყვნენ იუტები, განდევნილი დანიიდან და ფრიზებს შეფარებულები. ბრძოლისას მოხდა უფრო „ძველი“ იუტების (ფინის მსახურთა) და „ახლების“ (ჰნეფთან ერთად მოსულების) შეჯახება.

## რესურსები ინტერნეტში
ნორმალიზაცია

**ნორმალიზაცია** (, ) — ჩეხოსლოვაკიის ისტორიაში არის პერიოდი ვარშავის ბლოკის არმიის მიერ პრაღის გაზაფხულის (1968) დარბევიდან ხავერდოვან რევოლუციამდე (1989). „ურთიერთობების ნორმალიზაციის“ საჭიროებით დასაბუთდა ამ ეპოქის დასაწყისში გატარებული რეპრესიული ღონისძიებები, რაც მოიცავდა კომუნისტური პარტიის წმენდას, სამსახურებიდან გათავისუფლებას, ცენზურის გამკაცრებას, მრავალი საინტერესო და პოლიტიკური გაერთიანებისა და ორგანიზაციის გაუქმებას და სხვა. მოგვიანებით „ნორმალიზაცია“ ეწოდა მთელ იმ ერას, რომლის დროსაც გრძელდებოდა აღნიშნული ღონისძიებების გატარება.

ტერმინი ნორმალიზაცია წარმოსდგება 1968 წლის 27 აგვისტოს მოსკოვის პროტოკოლიდან. პროტოკოლის ტექსტში აღნიშნულია: „ჩეხოსლოვაკიის წარმომადგენლებმა ამ დოკუმენტში დააფიქსირეს საკუთარი სურვილი მიაღწიონ ურთიერთობების ნორმალიზებას ჩვენს ქვეყანაში მარქსიზმ-ლენინიზმის საფუძველზე, განაახლონ ქვეყნის დასახული ამოცანები და მუშათა კლასის ავტორიტეტი ქვეყნის მართვაში, გარიყონ კონტრრევოლუციური ორგანიზაციები პოლიტიკური ცხოვრებიდან და განამტკიცონ საერთაშორისო კავშირები ჩეხოსლოვაკიის სოციალისტურ რესპუბლიკასა და სსრკ-ს შორის და დანარჩენ სოციალისტურ მოკავშირეებთან. (...) მოსკოვის მოლაპარაკებებში პოზიტიურ შედეგებში ჩეხოსლოვაკიის მხარიდან დიდი წვლილი შეიტანეს ლ. სვობოდამ, გ. ჰუსაკმა, ვ. ბილაკმა და სხვა ნათელი კლასობრივი ინტერნაციონალური პოზიციით დაინტერესებულმა პოლიტიკოსებმა.“

## ლიტერატურა
* KOLÁŘ, Pavel; PULLMANN, Michal. Co byla normalizace? Studie o pozdním socialismu. Praha : Nakladatelství Lidové noviny, 2017. 224 s. ISBN 978-80-7422-560-4.
* ANDREAS, Petr. Vybírat a posuzovat. Literární kritika a interpretace v období normalizace. Příbram : Pistorius & Olšanská, 2016. 224 s. ISBN 978-80-87855-55-3.

კატეგორია:ჩეხოსლოვაკიის ისტორია
კატეგორია:ჩეხეთის ისტორია
კატეგორია:სლოვაკეთის ისტორია
ართხმოსწყალი

**ართხმოსწყალი** ― მდინარე ყაზბეგის მუნიციპალიტეტში, სნოსწყლის მარცხენა შენაკადი.

მდინარის მარცხენა ნაპირზე მდებარეობს ნასოფლარები მიგუდა და ართხმო.

ართხმოსწყალზე დაგეგმილია „სნოსწყლის ჰესის“ მშენებლობა.

## სქოლიო
კატეგორია:მცხეთა-მთიანეთის მხარის მდინარეები
კატეგორია:ყაზბეგის მუნიციპალიტეტის მდინარეები
კატეგორია:სნოსწყლის შენაკადები
თადეუს სტივენსი

**თადეუს სტივენსი**  ()  (დ. 4 აპრილი, 1792 — გ. 11 აგვისტო, 1868) — ამერიკის რესპუბლიკური პარტიის ლიდერი. 1849 წლიდან 1868 წლამდე (გარდაცვალებამდე) ის იყო აშშ-ის წარმომადგენელთა პალატის ერთ-ერთი ყველაზე ძლიერი წევრი.

ის იყო აშშ-ის ერთ-ერთი ძლიერი სახლის, ბიუჯეტის ხარჯების დაფარვის საშუალებების კომიტეტის თავმჯდომარე. სტივენსი იყო გონებამახვილი, სარკაზმული ორატორი და პარტიის თავდაჯერებული ლიდერი. სტივენსი დაეხმარა ამერიკის შეერთებული შტატების კონსტიტუციაში მეთოთხმეტე ცვლილების შეტანას. ის ასევე დაეხმარა იმ ქმედებას, რამაც გამოიწვია შეერთებული შტატების რეკონსტრუქცია. მან სწავლა დაიწყო დართმუზის კოლეჯში და ვერმონტის უნივერსიტეტში. სტივენსი დაქორწინებული არ ყოფილა და არ ჰყოლია შვილები. იგი ურთიერთობაში იყო საკუთარი სახლის შავკანიან დიასახლისთან, მაშინ როცა მონობა ისევ კანონიერი იყო. იგი ატარებდა პარიკს, რადგან იყო მელოტი.

### გარდაცვალება
სტივენსი გარდაიცვალა 1868 წლის 11 აგვისტოს 76 წლის ასაკში ვაშინგტონში კუჭის ინფექციისგან. იგი დაკრძალეს ლანკასტერში, პენსილვანია.

## კულტურა
მსახიობმა ტომი ლი ჯონსმა ითამაშა თადეუს სტივენსის როლი სტივენ სპილბერგის 2012 წლის ბიოგრაფიულ ფილმში ლინკოლნი.

## ლიტერატურა
* 
* 

## რესურსები ინტერნეტში
* Stevens and Smith Historic Site
* Thaddeus Stevens Society
* *Guide to Research Collections* სადაც მისი ქაღალდებია შენახული

## სქოლიო
კატეგორია:დაბადებული 4 აპრილი
კატეგორია:დაბადებული 1792
კატეგორია:გარდაცვლილი 11 აგვისტო
კატეგორია:გარდაცვლილი 1868
კატეგორია:ამერიკელი ადვოკატები
კატეგორია:აშშ-ის წარმომადგენელთა პალატის წევრები
კატეგორია:ამერიკელი აბოლიციონისტები
კატეგორია:აშშ-ის რესპუბლიკური პარტიის წევრები
The Jesus and Mary Chain

**The Jesus and Mary Chain** — შოტლანდიური როკ-ჯგუფი, რომელიც ჩამოყალიბდა 1983 წელს ისტ-კილბრაიდში, დიდ ბრიტანეთში, ძმების, ჯიმ და უილიამ რიდების მიერ. ჯგუფმა თავისი პირველი სინგლი „Upside Down“ 1984 წელს გამოუშვა. მათ პირველმა ალბომმა, *Psychocandy*, კრიტიკოსებისა და მსმენელის დადებითი შეფასებები დაიმსახურა და დღესდღეობით მუსიკის სფეროში ერთ-ერთ მნიშვნელოვან ალბომად ითვლება. მანამ, სანამ 1999 წელს ჯგუფი დაიშლებოდა, ჯგუფმა კიდევ ხუთი ალბომის ჩაწერა და გამოცემა მოახერხა. The Jesus and Mary Chain 2007 წელს კვლავ გაერთიანდა და 2017 წელს ახალი ალბომი გამოსცა.

## დისკოგრაფია 
**Psychocandy* (1985)
**Darklands* (1987)
**Automatic* (1989)
*''Honey's Dead* (1992)
**Stoned & Dethroned* (1994)
**Munki* (1998)
**Damage and Joy* (2017)
**Glasgow Eyes'' (2024)

## წევრები
; მიმდინარე
* ჯიმ რიდი – ვოკალი, გიტარა (1983–1999, 2007–დღემდე)
* უილიამ რიდი – გიტარა, ვოკალი (1983–1999, 2007–დღემდე)
* სკოტ ვონ რიპერი – გიტარა (2015–დღემდე)
* ბრაიან იანგი – დასარტყმელი საკრავები (2012–დღემდე)
* მარკ კროზერი – გიტარა (2007–2008, 2012), ბასი (2013–დღემდე)

; ყოფილი

* დუგლას ჰარტი – ბასი (1984–1991)
* მარი ალგლიში – დასარტყმელი საკრავები (1984)
* ბობი გილესპი – დასარტყმელი საკრავები (1984–1986)
* მარტინ ჰიუზი – დასარტყმელი საკრავები (1986)
* ჯეიმზ პინკერი – დასარტყმელი საკრავები (1986)
* დეივ ევანზი – რიტმული გიტარა (1987–1989)
* რიჩარდ თომასი – დასარტყმელი საკრავები (1988–1990)
* ბენ ლურიე – რიტმული გიტარა/ბასი (1989–1998)
* სტივ მონტი – დასარტყმელი საკრავები (1990–1995)
* მეთიუ პარკინი – ბასი (1992)
* ბარი ბლეკლერი – დასარტყმელი საკრავები (1992)
* ნიკ სანდერსონი – დასარტყმელი საკრავები (1993–1998; გ. 2008)
* ლინკოლნ ფონგი – ბასი (1994–1995)
* ჯეფ დონკინი - დასარტყმელი საკრავები (1998)
* ფილ კინგი - ბასი/გიტარა (1998, 2007-2015)
* ლოზ კოლბერტი – დასარტყმელი საკრავები (2007–2008)
* ჯონ მური – გიტარა (1986–1987, 2012), დასარტყმელი საკრავები (1985–1986)
* დუნკან კამერონი - გიტარა (1983–1984)

## ლიტერატურა
* 
* 
* 
* 
* 
* 
* 

## რესურსები ინტერნეტში
* 
* 

## სქოლიო
კატეგორია:შოტლანდიური როკ-ჯგუფები
კატეგორია:Creation Records-ის შემსრულებლები
კატეგორია:1993 წელს ჩამოყალიბებული ჯგუფები
იორმუნგანდი

**იორმუგანდი** (Jörmugandr) — რაგნაროკის გველი. წინასწარმეტყველების მიხედვით რაგნაროკის დღეს მსოფლიო გველი ამოვა წყლიდან და წალეკავს მთელ მსოფლიოს. 

წინასწარმეტყველების მიხედვით მას ჭექა-ქუხილის ღმერთი, მიოლნირის მფლობელი თორი მოკლავს.

## რესურსები ინტერნეტში
* ენციკლოპედია „ბრიტანიკა“

კატეგორია:გერმანული მითოლოგია
ლუკრეცია მოტი

**ლუკრეცია კოფინ მოტი** (დ. 3 იანვარი, 1793 — გ. 11 ნოემბერი, 1880) — ქალთა უფლებების დამცველი ამერიკის შეერთებულ შტატებში, აბოლიციონისტი, კვაკერი და სოციალური რეფორმატორი. მან შექმნა იდეა გამოესწორებინა ქალთა მდგომარეობა საზოგადოებაში, როდესაც ის იყო იმ ქალთა შორის, რომლებიც გარიცხულნი იყვნენ მსოფლიოს მონობის წინააღმდეგ წარმართული კონვენციისგან 1840 წელს. 1848 წელს იგი მიიწვია ჯეინ ჰანტმა შეხვედრაზე, რომელმაც საფუძველი დაუდო ქალთა უფლებების შესახებ პირველ შეხვედრას.

მისმა საუბრის უნარებმა იგი მნიშვნელოვანი აბოლიციონისტი, ფემინსტი და რეფორმატორი გახადა. 1865 წელს, როდესაც მონობა კანონით აიკრძალა, ლუკრეციამ მხარი დაუჭირა შავკანიანი ამერიკელებისთვის ხმის მიცემის უფლების დამტკიცებას. იგი სიკვდილამდე, 1880 წლამდე დარჩა ცენტრალურ ფიგურად მონობის გაუქმებასა და ქალთა ხმის მიცემის უფლებების მოძრაობებში. როგორც კვაკერის მქადაგებელი, მოტი საუბრობდა შინაგანი ღვთიური შუქიდან.

## პირადი ცხოვრება
[150px|მინი|მარცხნივ|ჯეიმზ და ლუკრეცია მოტი, [1842 წელი]]
1811 წლის 10 აპრილს ლუკრეცია კოცინი დაქორწინდა ჯეიმზ მოტზე ფილადელფიაში ფიინდის ქუჩის შეხვედრაზე. მათ ჰყავდათ 6 შვილი. მათი მეორე შვილი, თომას მოტი ორი წლის ასაკში გარდაიცვალა. გადარჩენილი შვილები გაჰყვნენ მშობლების კვალს და ყველანი გახდნენ აქტიური მონაწილეები მონობის წინააღმდეგ მოძრაობებში, ასევე სხვა რეფორმებში. ლუკრეციას შვილთაშვილი მეი ჰელოველ ლოუდი გახდა ხელოვანი.

მოტი გარდაიცვალა 1880 წლის 11 ნოემბერს პნევმონიისგან საკუთარ სახლში, ჩელტენჰემში, პენსილვანია. იგი დაკრძალეს ქუაკერ ფეირჰილის სასაფლაოზე ჩრდილოეთ ფილადელფიაში.

## მემკვიდრეობა
სუზან ჯეიკობი წერს „1880 წელს, როდესაც მოტი გარდაიცვალა, მისი თანამედროვეები ლუკრეციას ფართოდ განიხლავდნენ... როგორც XIX საუკუნის საუკეთესო ამერიკელი ქალი“. იგი იყო ელისაბედ კედი სტენტონის მასწავლებელი, რომელმაც განაგრძო მისი საქმიანობა. 
[მინი|მარცხნივ|აშშ-ის საფოსტო მარკა: [1848–1948]]
მარკა გაიცა 1948 წელს სენეკა ფალსის კონვენციის სახსოვრად, რომელიც გამოსახავს ელისაბედ კედი სტენტონს, კერი ჩეპმენ კეტს და ლუკრეცია მოტს.

მოტი უკვდავყოფილ იქნა ელისაბედ სტენტონთან და სიუზენ ენტონისთან ერთად ადელაიდ ჯონსონის ქანდაკებით ამერიკის შეერთებული შტატების კაპიტოლიუმში, რომელიც საზეიმოდ გაიხსნა 1921 წელს. თავდაპირველად ქანდაკება იდგა აშშ-ის კაპიტოლიუმის აკლდამაში, 1997 წელს კი იგი გადაიტანეს როტუნდაში, რაც მას უფრო მკაფიოდ გამოხატავს.

ვაშინგტონში ლუკრეცია მოტის სკოლას მის პატივსაცემად დაერქვა სახელი.

## იხილეთ აგრეთვე
*სამოქალაქო უფლებების დამცველთა სია
*სუფრაჟისტები
*ქალთა საარჩევნო უფლებები

## ლიტერატურა
* 
* 
* 

## რესურსები ინტერნეტში
*About Lucretia Coffin Mott, Lucretia Coffin Mott Chronology
*Lucretia Mott, Women's Rights, National Historical Park, New York, National Park Service
*Lucretia Mott Biography, Civil Rights Activist, Women's Rights Activist (1793–1880), biography.com

კატეგორია:დაბადებული 3 იანვარი
კატეგორია:დაბადებული 1793
კატეგორია:გარდაცვლილი 11 ნოემბერი
კატეგორია:გარდაცვლილი 1880
კატეგორია:ამერიკელი სუფრაჟისტები
კატეგორია:ამერიკელი ფემინისტები
კატეგორია:ამერიკელი ქალი მწერლები
ტიუბინგი

|thumb| right|200px|
|thumb| right|200px|
**ტიუბინგი** (-სგან „მილი“) — მიწისქვეშა ნაგებობების (მაღარო, გვირაბი და სხვა) საშენი ასაწყობი სეგმენტი. ყველაზე მეტად გავრცელებულია გვირაბის კედლების ამოსაფენი (სამაგრი) ტიუბინგები, ჩვეულებრივ წრიული ფორმის. ტიუბინგებს ამზადებენ მეტალისგან (თუჯი, ფოლადი) და რკინა-ბეტონი:რკინა-ბეტონისგან.

ტიუბინგები გამოიყენება მეტროს მშენებლობისას, გადასარბენ და საესკალატორო გვირაბებში.

## ლიტერატურა
* Тюбинг // Энциклопедия Криворожья. В 2 т. Т. 2. Л – Я : [укр.] / сост. В. Ф. Бухтияров. — Кривой Рог : Явва, 2005. — С. 616.

კატეგორია: მშენებლობა
კატეგორია: სამშენებლო მასალები
უილიამ ლოიდ გარისონი

**უილიამ ლოიდ გარისონი** (დ. 10 დეკემბერი, 1805 — გ. 24 მაისი, 1879) — ამერიკელი აბოლიციონისტი, ჟურნალისტი, სუფრაჟისტი და სოციალური რეფორმატორი. ის ყველაზე კარგად ცნობილია, როგორც აბოლიციონისტურ გაზეთ „განმანთავისუფლებელის“ რედაქტორი, რომელიც მან დააარსა ისააკ კნეპთან ერთად 1831 წელს და გამოაქვეყნა მასაჩუსეტსში მანამ, სანამ ამერიკის სამოქალაქო ომის შემდეგ კონსტიტუციური ცვლილებით არ გაუქმდა მონობა. ის იყო  ერთ-ერთი ამერიკული საზოგადოების დამფუძნებელი, რომელიც მიმართული იყო მონობის წინააღმდეგ. მან ხელი შეუწყო მონების „დაუყოვნებლივ განთავისუფლებას“ ამერიკის შეერთებულ შტატებში. 1870-იან წლებში გარიოსონი გახდა ქალთა საარჩევნო უფლებების მოძრაობების გამოჩენილი მონაწილე.

## მემკვიდრეობა
200px|მინი|მარცხნივ|გარიოსნის მემორიალი თანამეგობრობის გამზირზე, ბოსტონი
*ბოსტონმა დადგა გარიონის მემორიალი თანამეგობრობის გამზირის ხეივანზე.
*2005 წლის დეკემბერში, გარისონის 200 წლის დაბადების დღის პატივსაცემად, მისი შთამომავლები დაახლოებით 1 საუკუნის შემდეგ პირველად შეგროვდნენ. მათ განიხილეს მათი ყველაზე სახელოვანი ოჯახის წევრის მემკვიდრეობისა და გავლენის საკითხები. 
*გარისონს მარია სტიუარტთან ერთად 17 დეკემბერს საეპისკოპოსო ეკლესიის წმინდანთა კალენდრის დღესასწაულზე მიაგეს პატივი.

## იხილეთ აგრეთვე
*სამოქალაქო უფლებების დამცველთა სია

## ლიტერატურა
* Abzug, Robert H. *Cosmos Crumbling: American Reform and the Religious Imagination*. New York: Oxford University Press, 1994. .
* Dal Lago, Enrico. *William Lloyd Garrison and Giuseppe Mazzini: Abolition, Democracy, and Radical Reform.* Baton Rouge, Louisiana: Louisiana State University Press, 2013.
* Hagedorn, Ann. *Beyond The River: The Untold Story of the Heroes of the Underground Railroad*. Simon & Schuster, 2002. .
* 

## რესურსები ინტერნეტში
* 
* 
* 

კატეგორია:დაბადებული  10 დეკემბერი
კატეგორია:დაბადებული 1805
კატეგორია:გარდაცვლილი 24 მაისი
კატეგორია:გარდაცვლილი 1879
კატეგორია:ამერიკელი აბოლიციონისტები
კატეგორია:ამერიკელი მწერლები
კატეგორია:XIX საუკუნის ამერიკელი ჟურნალისტები
კატეგორია:XIX საუკუნის ამერიკელი მამაკაცი მწერლები
კატეგორია:ამერიკელი მამაკაცი ჟურნალისტები
კატეგორია:ნიუ-იორკში გარდაცვლილები
The Elder Scrolls Travels

მინი|300პქ|*The Elder Scrolls*-ის ლოგო
***The Elder Scrolls Travels*** — პორტატიული როლური ვიედო თამაშების სერია „*The Elder Scrolls*“-ის სერიიდან., რომელიც ძირითადად შეიმუშავა და გამოსცა კომპანია Vir2L Studios-მა. სერია მოიცავს შემდეგ თამაშებს: „*Stormhold*“ (2003), „*Dawnstar*“ (2004) და „*Shadowkey*“ (2004).

## Stormhold 
*The Elder Scrolls Travels: Stormhold* — როლური ვიდეო თამაში, შექმნილი ექსკლუზიურად J2ME და BREW მოწყობილობებისთვის. „*Elder Scrolls Travels*-ის სერიის ორი ძირითადი თამაშის მსგავსად, ის შექმნა და გამოსცა Vir2L Studios-მა, 2003 წლის 1 აგვისტოს.

## Dawnstar 
*The Elder Scrolls Travels: Dawnstar* — როლური ვიდეო თამაში, შექმნილი ექსკლუზიურად J2ME და BREW მოწყობილობებისთვის. „*Elder Scrolls Travels*-ის სერიის ორი ძირითადი თამაშის მსგავსად, ის შექმნა და გამოსცა Vir2L Studios-მა, 2004 წლის 26 აგვისტოს.

## Shadowkey 
*The Elder Scrolls Travels: Shadowkey*  როლური ვიდეო თამაში შექმნილი Vir2L Studios-ის მიერ ექსკლუზიურად Nokia N-Gage-ისთვის. მრავალმოთამაშიანი რეჟიმის შექმნაზე მუშაობდა კომპანია TKO Software. როგორც *Elder Scrolls Travels* სერიის ნაწილი, გამოვიდა 2004 წლის ნოემბრის თვეში და ითვლება პირველ და ერთადერთ თამაშად სერიიდან, რომელიც გამოვიდა პორტატიულ კონსოლზე.

### მიმოხილვა
*The Elder Scrolls Travels: Shadowkey*-მა მიღო უარყოფითი შეფასებები კრიტიკოსებისგან და საერთო მიმოხილვების საიტზე GameRankings-ზე ფლობს 55.91%.. GameSpot-ის მიმოხილველმა გააკრიტიკა თამაშის კონტროლის და ბრძოლის სისტემა და სიუჟეტი.

## Oblivion 
***The Elder Scrolls Travels: Oblivion*** — როლური ვიდეო თამაში შექმნილი PSP მოწყობილობისთვის. თამაში არასდროს გამოსულა. ბეტა ვერსია ხელმისაწვომია ინტერნეტ-საიტებზე. 

## სქოლიო
კატეგორია:The Elder Scrolls
კატეგორია:2003 წლის ვიდეო თამაშები
კატეგორია:2004 წლის ვიდეო თამაშები
კატეგორია:მობილური ტელეფონების თამაშები
კატეგორია:N-Gage-ის თამაშები
კატეგორია:Java პლატფორმის თამაშები
კატეგორია:Bethesda Softworks-ის თამაშები
კატეგორია:ვიდეო თამაშები სქესის არჩევის შესაძლებლობით
ჰაბიბურ რაჰმანი

**მუჰამედ ჰაბიბურ რაჰმანი** (; დ. 3 დეკემბერი, 1928 — გ. 11 იანვარი, 2014) — ბანგლადეშის პოლიტიკური მოღვაწე, წარმოშობით ინდოელი, ქვეყნის პრემიერ-მინისტრი 1996 წელს, დროებითი მთავრობის მმართველობის პერიოდში. ის იყო  ასევე მთავარი მსაჯული 1995-ში. უმაღლესი განათლება მიიღო კალკუტაში, დაკაში, ოქსფორდსა და ლონდონში. ჰაბიბურ რაჰმანს დაწერილი აქვს 70-მდე წიგნი ბენგალურ, ხოლო 5 წიგნი ინგლისურ ენაზე. გარდაიცვალა 2014 წლის 11 იანვარს, 85 წლის ასაკში. 

## სქოლიო
კატეგორია:დაბადებული 3 დეკემბერი 
კატეგორია:დაბადებული 1928
კატეგორია:გარდაცვლილი 11 იანვარი
კატეგორია:გარდაცვლილი 2014
კატეგორია:ბანგლადეშელი პოლიტიკოსები
კატეგორია:ბანგლადეშის პრემიერ-მინისტრები
მანანა მათიაშვილი

**მანანა მათიაშვილი** (დ. 30 ნოემბერი, 1978, რუსთავი) — ქართველი მთარგმნელი და მეცნიერი.

## ბიოგრაფია 
მანანა მათიაშვილი დაიბადა რუსთავში 1978 წლის 30 ნოემბერს.

2000 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტის ფილოლოგიის ფაკულტეტი სპეციალობით ლიტერატურული ურთიერთობები და მხატვრული თარგმანი, 2002 წელს - მაგისტრატურა, 2006 წელს კი ამავე უნივერსიტეტის ასპირანტურა. არის 
ფილოლოგიის მეცნიერებათა დოქტორი.

ინგლისური, ნორვეგიული და რუსული ენებიდან თარგმნის პოეზიას, სამეცნიერო ლიტერატურას, პიესებსა და საბავშვო ნაწარმოებებს. ამასთან ქართულიდან ინგლისურ ენაზე ნათარგმნი აქვს ქართელი მწერლების: მიხო მოსულიშვილის, კატო ჯავახიშვილის, ნინო დარბაისელის, პაატა შამუგიას, ეკა ქურხულის, ირმა შიოლაშვილის, მარიამ წიკლაურის ნაწარმოებები (მათ შორის ლექსი „ერთხელ...“, რომელიც დაიბეჭდა ხელოვნებისა და ლიტერატურის ჟურნალ MASQUE & SPECTACLE-ს 2017 წლის 1 ივნისის ნომერში).

კითხულობს ლექციების კურსს „თარგმანის თეორიის საფუძვლები“ კავკასიის უნივერსიტეტის ჰუმანიტარულ და სოციალურ მეცნიერებათა სკოლაში. ასევე მუშაობს თარგმანის თეორიაში.

ცხოვრობს თბილისში, ჰყავს მეუღლე და სამი შვილი.

## თარგმანები 
* XIV-XV საუკუნეების იტალიური პოეზია, თბილისის უნივერსიტეტის გამომცემლობა, თბ., 1998 წ. (თანაავტორობით).
* ალექსანდრე პუშკინის ლექსები (თარგმანი რუსულიდან); თბილისის უნივერსიტეტის გამომცემლობა, 1999 წ. (თანაავტორობით).
* ჯონ ფოსეს პიესა „ჩვენ არასდროს დავშორდებით“ (თარგმანი ნორვეგიულიდან); კრებული „თანამედროვე ევროპული დრამატურგია“, თბ. 2004
* კნუტ ჰამსუნი, მოგზაურობა ზღაპრულ მხარეში. კავკასიაში განცდილი და ნაოცნებარი (თარგმანი ნორვეგიულიდან), თბ. გამომცემლობა „ლიტერა“, 2010
* „ადამიანი“ — ლიტერატურული და მონოგრაფიული წერილების კრებული; რუსთავი, 2007 (თანაავტორობით).
* ელიზაბეტ ბიშოპი, ლექსები (თარგმანი ინგლისურიდან), „დიოგენე“, თბ., 2010 (თანაავტორობით).
* სარა კეინის პიესა „აფეთქებული“ (თარგმანი ინგლისურიდან). წაკითხულ იქნა სამეფო უბნის თეატრში 2014 წლის 24 დეკემბერს.
* იან ერიკ ვოლდის ლექსები და სტატია ცხოვრებისა და შემოქმედების შესახებ (თარგმანი ნორვეგიულიდან); ჟურნალი „ახალი საუნჯე“ #9, 2014.
* სტაინ მერენის ლექსები და სტატია ცხოვრებისა და შემოქმედების შესახებ (თარგმანი ნორვეგიულიდან); ჟურნალი „ახალი საუნჯე“ #5, 2015.
* კიმბერლი ჯონსონის ლექსები (თარგმანი ინგლისურიდან); ჟურნალი „ახალი საუნჯე“ #4, 2015.
* ოსბორნის გამომცემლობის გზამკვლევი ტურისტებისათვის ძველ რომში (თარგმანი ინგლისურიდან); ბაკურ სულაკაურის გამომცემლობა. თბ., 2016 წ.
* ანიმალიუმი - ცხოველების მუზეუმი (თარგმანი ინგლისურიდან); ბაკურ სულაკაურის გამომცემლობა, თბ. 2015 წ.

## პრემიები და ჯილდოები
* ვახუშტი კოტეტიშვილის სახელობის პოეზიის ახალგაზრდა მთარგმნელთა კონკურსის გამარჯვებული, 2010
* მესამე პრემია უცხოური პიესის საუკეთესო თარგმანისათვის შოთა რუსთაველის სახელობის სახელმწიფო დრამატული თეატრისა და მიხეილ თუმანიშვილის სახელობის თეატრალური ხელოვნების განვითარების ფონდის კონკურსზე, 2011

## რესურსები ინტერნეტში 
* ცვლილების მნიშვნელობა და ერთი უპრეცედენტო საბავშვო პროექტი 
* მანანა მათიაშვილი 
* ელიზაბეტ ბიშოპი – ორი ლექსი
* ,,დედა, მამა და რვა ბავშვის" სერიის წიგნების ახალი თარგმანი
* მანანა მათიაშვილი

## სქოლიო
კატეგორია:ქართველი მწერლები
კატეგორია:ქართველი მთარგმნელები
კატეგორია:დაბადებული 1978
მანანა
კატეგორია:ცოცხალი ადამიანები
ლიზანდერ სპუნერი

**ლიზანდერ სპუნერი** (დ. 19 იანვარი, 1808 – გ. 14 მაისი, 1887) — ამერიკელი პოლიტიკური ფილოსოფოსი, ესეისტი, პამფლეტის მწერალი, უნიტარისტი, აბოლიციონისტი, იურიდიული თეორისტი და XIX საუკუნის მეწარმე. ის იყო შრომათა კლასის მოძრაობის ძლიერი დამცველი და ჰქონდა მტკიცე ანტი-ავტორიტარული და ინდივიდუალისტური პოლიტიკური შეხედულებები.

სპუნერის ყველაზე ცნობილი ნაწერები მოიცავს ორიგინალ აბოლიციონისტურ წიგნს „მონობის არაკონსტიტუციურობა“ და „არა სამოშობლოს ღალატს: არარსებობის კონსტიტუცია“, რომელიც ეწინააღმდეგებოდა სეპარატისტების მიმართ სამარცხვინო ბრალდებას. ის ასევე ცნობილია იმით, რომ კონკურენციას უწევდა აშშ-ის საფოსტო ოფისს საკუთარი ამერიკული ფირმით - საფოსტო წერილი, რომელიც ფედერალურ მთავრობასთან სამართლებრივი პრობლემების გამო დაიხურა. 

## ცხოვრების მიმოხილვა
სპუნერი დაიბადა 1808 წლის 19 იანვარს ფერმაში, რომელიც ათოლში, მასაჩუსეტსის შტატში მდებარეობს, ხოლო 1887 წლის 14 მაისს გარდაიცვალა ბოსტონში.

სპუნერი იცავდა იმას, რასაც ბუნებრივ კანონს ან „სამართლიანობის მეცნიერებას“ უწოდებდა, რაშიც ფიზიკური პირების და საკუთრების წინააღმდეგ იძულებითი მოქმედებები განხილულია, როგორც კრიმინალი, რადგან  ისინი იყო ამორალური, ხოლო ე.წ. დანაშაულებრივი ქმედებები, რომლებიც დაირღვა ხელოვნური (თვითნებური) კანონებით, აუცილებლად დანაშაული არ ყოფილა.

## იხილეთ აგრეთვე
*სამოქალაქო უფლებების დამცველთა სია

## ლიტერატურა
* 

## რესურსები ინტერნეტში
* LysanderSpooner.org, dedicated website
* 
* 

## სქოლიო
კატეგორია:დაბადებული 19 იანვარი
კატეგორია:დაბადებული 1808
კატეგორია:გარდაცვლილი 14 მაისი
კატეგორია:გარდაცვლილი 1887
კატეგორია:ამერიკელი მწერლები
კატეგორია:ამერიკელი ესეისტები
კატეგორია:ამერიკელი აბოლიციონისტები
კატეგორია:ამერიკელი ფილოსოფოსები
კატეგორია:ამერიკელი ანტიკაპიტალისტები
არმხი (მდინარე)

**არმხი** (; ) ― მდინარე ინგუშეთში, თერგის მარჯვენა შენაკადი. სიგრძე 28 კმ, აუზის ფართობი 298 კმ2. არმხის მარცხენა შენაკადია შანდონი.

მდინარის ქართული სახელწოდებაა **ქისტეთისწყალი**.

მდინარეების არმხისა და ხდის წყალგამყოფია შავანის ქედი, ხოლო არმხისა და ასის ― კიდეგანის ქედი.

## იხილეთ აგრეთვე
*არმხის ხეობა

## სქოლიო
კატეგორია:ჩრდილოეთ ოსეთის მდინარეები
კატეგორია:ინგუშეთის მდინარეები
კატეგორია:თერგის შენაკადები
დიმიტრი გორგიძე

მინი|დეკანოზი დიმიტრი (გორგიძე)
დეკანოზი **დიმიტრი გორგიძე** (ერისკაცობაში *დიმიტრი ალექსანდრეს ძე გორგიძე*; დ. 7 აპრილი, 1949, სოფ. მეჯვრისხევი, გორის რაიონი) — საქართველოს მართლმადიდებელი ეკლესიის სასულიერო პირი.

## ბიოგრაფია 
1987 წლიდან სიონის საპატრიარქო ტაძარში სტიქაროსნად მსახურობდა. 1991 წლის 28 აპრილს სიონის ყოვლადწმიდა ღვთისმშობლის მიძინების სახელობის საპატრიარქო ტაძარში უწმინდესმა და უნეტარესმა ილია II-მ დიაკვნად აკურთხა და სიონის საპატრიარქო ტაძრის ღვთისმსახურად დაინიშნა. 1991 წლის 17 აგვისტოს მღვდლად დაასხეს ხელი და რუსთავის წმინდა გიორგის სახელობის სამლოცველო სახლის წინამძღვრად დაინიშნა. დანიშვნამდე რამდენიმე თვე ქვათახევის მამათა მონასტერში იმსახურა. 1993 წლიდან რუსთავის წმინდა ვახტანგ გორგასლის სახელობის საკათედრო ტაძრის წინამძღვარად დაინიშნა, ოქროს ჯვრით დაჯილდოვდა და დეკანოზის წოდება მიენიჭა. 1996 წლის 24 ივნისს მიტრით დაჯილდოვდა. 1996 წლის 17 ნოემბერს რუსთავის ეპარქიის მოძღვართმოღძვრად აირჩიეს. 2011 წლის 28 აგვისტოს დადგინდა რუსთავის სიონის წინამძღვრად.

## რესურსები ინტერნეტში
*დიმიტრი გორგიძე — ბიოგრაფია 

კატეგორია:დაბადებული 7 აპრილი
კატეგორია:დაბადებული 1949
კატეგორია:საქართველოს მართლმადიდებელი ეკლესიის სასულიერო პირები
დიმიტრი
კატეგორია:ქართველი საეკლესიო მოღვაწეები
კატეგორია:გორის მუნიციპალიტეტში დაბადებულები
მიქაელი (კასრაძე)

**არქიმანდრიტი მიქაელი (კასრაძე)** (ერისკაცობაში **რომან კასრაძე**; დ. 12 სექტემბერი,1927, ცხინვალი — გ. 10 სექტემბერი, 2015) — ქართველი საეკლესიო მოღვაწე — არქიმანდრიტი.

## ბიოგრაფია 
არქიმანდრიტი მიქაელი დაიბადა 1927 წლის 12 სექტემბერს ქალაქ ცხინვალში. სკოლის დამთავრების შემდეგ რუსთავში ჩამოვიდა სწავლის გასაგრძელებლად. დაამთავრა ტექნიკური უნივერსიტეტის მანქანათმშენებლობის ფაკულტეტი. 1980 წლიდან ეკლესიის მრევლია. 1983 წელს სიონის საპატრიარქო ტაძარში მედავითნედ დაინიშნა. 1985 წლის 15 თებერვალს მანგლისის ყოვლადწმინდა ღვთისმშობლის მიძინების სახელობის საკათედრო ტაძარში მანგლელმა მთავარეპისკოპოსმა თადეოზმა (იორამაშვილი) დიაკვნად აკურთხა და სახელად რომანოზი უწოდა. 1986 წლის 7 იანვარს სიონის ყოვლადწმინდა ღვთისმშობლის მიძინების სახელობის საპატრიარქო ტაძარში უწმინდესმა და უნეტარესმა ილია II მღვდლად დაასხა ხელი და ცხინვალის „ზღუდრის“ წმინდა გიორგის სახელობის ეკლესიის წინამძღვრად დაინიშნა. 1990 წლის 13 მაისს წილკნელმა ეპისკოპოსმა ზოსიმემ (შიოშვილი) ცხინვალის ყოვლადწმინდა ღვთისმშობლის მიძინების სახელობის ეკლესია აკურთხა, მის წინამძღვრად მამა რომანოზი დაადგინა და ოქროს ჯვრით დააჯილდოვა. 1990 წლის დეკემბერში რუსთავის წმინდა ვახტანგ გორგასლის სახელობის საკათედრო ტაძრის მღვდელმსახურად გადაიყვანეს. 1993 წლის 21 ნოემბერს ბათუმ-შემოქმედელმა ეპისკოპოსმა [(მეუფე)|იობმა (აქიაშვილი](https://ka.wikipedia.org/wiki/%E1%83%A1%E1%83%9E%E1%83%94%E1%83%AA%E1%83%98%E1%83%90%E1%83%9A%E1%83%A3%E1%83%A0%E1%83%98:RecentChangesLinked/%E1%83%9B%E1%83%98%E1%83%A5%E1%83%90%E1%83%94%E1%83%9A%E1%83%98_(%E1%83%99%E1%83%90%E1%83%A1%E1%83%A0%E1%83%90%E1%83%AB%E1%83%94)[იობი)]) ჯუმათის მთავარანგელოზთა სახელობის მამათა მონასტერში ბერად აღკვეცა და სახელად მიქაელი უწოდა. ამავე დღეს იღუმენის წოდება მიენიჭა და აღნიშნული მონასტრის წინამძღვრად დაინიშნა. 1995 წლის ნოემბრიდან რუსთავის მთავარანგელოზთა სახელობის მამათა მონასტრის წინამძღვრად გადაიყვანეს. 1996 წლის 24 ივნისს არქიმანდრიტის წოდება მიენიჭა. ასევე არქიმანდრიტი მიქაელი (კასრაძე) წმინდა ნინოს სახელობის ტაძრის მღვდელმსახურიც იყო.

## რესურსები ინტერნეტში
*რუსთავის ეპარქიის სამღვდელოების ბიოგრაფიები 

კატეგორია:ქართველი არქიმანდრიტები
კატეგორია:ქართველი საეკლესიო მოღვაწეები
კატეგორია:დაბადებული 12 სექტემბერი
კატეგორია:დაბადებული 1927
კატეგორია:გარდაცვლილი 10 სექტემბერი
კატეგორია:გარდაცვლილი 2015
ინდური ჯიქი

**ინდური ჯიქი** () — მტაცებელი ძუძუმწოვარი პანთერის გვარისა. ლეოპარდის ქვესახეობა. გავრცელებულია ბანგლადეშში პაკისტანში, ინდოეთში, ნეპალსა და ბჰუტანში. სახეობა Panthera pardus-ი (ლეოპარდი) IUCN-ის წითელ წიგნშია შესული, როგორც მოწყვლადი სახეობა. ინდური ლეოპარდის რაოდენობის ასეთი შემცირება გამოიწვია ჰაბიტატის დაკარგვამ, ბრაკონიერობამ და არალეგალურმა ვაჭრობამ მისი სხეულის ნაწილებით (ძირითადად ტყავით).

ინდური ჯიქი ერთ-ერთია იმ დიდ კატებში, რომლებიც გავრველებულნი არიან ინდოეთის სუბკონტინენტზე (აზიური ლომი, ბენგალური ვეფხვი, ირბისი და კვამლა ჯიქი).

## ლიტერატურა 
* Athreya, V., Odden, M., Linnell, J.D.C., Krishnaswamy, J., Karanth, U. (2013) Big Cats in Our Backyards: Persistence of Large Carnivores in a Human Dominated Landscape in India. PLoS ONE 8(3): e57872. doi:10.1371/journal.pone.0057872
* Pandit, M. W.; Shivaji, S.; Singh L. (eds.) (2007) You Deserve, We Conserve: A Biotechnological Approach to Wildlife Conservation. I.K. International Publishing House, New Delhi.

## სქოლიო 
კატეგორია:პანთერა
კატეგორია:ინდოეთის ძუძუმწოვრები
კატეგორია:ბანგლადეშის ძუძუმწოვრები
კატეგორია:ნეპალის ძუძუმწოვრები
კატეგორია:პაკისტანის ძუძუმწოვრები
კატეგორია:ბჰუტანის ძუძუმწოვრები
ჩარლზ სუმნერი

**ჩარლზ სუმნერი** (დ. 6 იანვარი, 1811 — გ. 11 მარტი, 1874) — ამერიკელი პოლიტიკოსი და იურისტი. 1851 წლის 24 აპრილიდან გარდაცვალაბამდე იგი იყო სენატორი მასაჩუსეტსიდან. 

## კარიერა
როგორც სწავლული იურისტი და ძლიერი ორატორი, სუმნერი მასაჩუსეტსში იყო მონობის წინააღმდეგ ძალებისა და რადიკალ რესპუბლიკელების ლიდერი აშშ-ის სენატში ამერიკის სამოქალაქო ომის დროს, რომელიც მუშაობდა, რათა გაენადგურებინა კონფედერაცია, გაეთავისუფლებინა ყველა მონა და შეენარჩუნებინა ევროპასთან კარგი ურთიერთობები. რეკონსტრუქციის პერიოდში ის იბრძოდა ყოფილი კონფედერატების ძალაუფლების მინიმუმამდე შემცირებას.

### ბრუკსის თავდასხმა
[200px|მინი|მარცხნივ|თავდასხმა ჩარლზ სუმნერზე, [1856]]
სუმნერი სიტყვით გამოვიდა, რათა დაესრულებინა მონობა და თავს დასხმოდა კანზას-ნებრასკას აქტს. სუმნერი თავს დაესხა ბევრ სენატორს, მათ შორის სენატორ სტივენ ა. დუგლასს და სამხრეთ კაროლინის სენატორს ენდრიუ ბატლერს, ომისა და მონობის შესახებ. ეს გააკეთა სამხრეთ კაროლინას წარმომადგენელმა, პრესტონ ბრუკსა (ენრიუ ბატლერის დისშვილმა), რადგან გაბრაზებული იყო ბიძის გამო. ბრუკსმა აიღო თავისი ხელის ჯოხი და დაარტყა სენატის იატაკზე დაგდებულ სუმნერს. სუმნერი იძულებული გახდა შეეწყვიტა საკუთარი პოლიტიკური კარიერა, სანამ არ დაბრუნდა ორი წლის შემდეგ.

## პირადი ცხოვრება
სუმნერი დაიბადა 1811 წლის 6 იანვარს ბოსტონში, მასაჩუსეტსი. იგი სწავლობდა ბოსტონის ლათინურ სკოლაში და ჰარვარდის უნივერსიტეტში. იგი დაქორწინებული იყო ალისა ჰოპერზე 1866 წლიდან 1873 წლამდე, განქორწინებამდე. მათ შვილები არ ყოლიათ. ჩარლზი გარდაიცვალა 1874 წლის 11 მარტს ვაშინგტონში, გულის შეტევით 63 წლის ასაკში. 

## იხილეთ აგრეთვე
*სამოქალაქო უფლებების დამცველთა სია

## რესურსები ინტერნეტში
* Mr. Lincoln and Freedom: Charles Sumner 
* [//en.wikisource.org/wiki/The_Crime_against_Kansas Sumner's "Crime Against Kansas" speech]
*
*The Liberator Files, Items concerning Charles Sumner from Horace Seldon's collection and summary of research of William Lloyd Garrison's *The Liberator* original copies at the Boston Public Library, Boston, Massachusetts.

## სქოლიო
კატეგორია:დაბადებული 6 იანვარი
კატეგორია:დაბადებული 1811
კატეგორია:გარდაცვლილი 11 მარტი
კატეგორია:გარდაცვლილი 1874
კატეგორია:ამერიკელი პოლიტიკოსები
კატეგორია:ამერიკელი აბოლიციონისტები
კატეგორია:აშშ-ის სენატორები
კატეგორია:ამერიკელი იურისტები